钦定古今图书集成/方舆汇编/职方典/第1074卷 > 汀州府祠庙考一 府县志合载
## 钦定古今图书集成/方舆汇编/职方典/第1074卷 > 汀州府祠庙考一 府县志合载

本府。〈长汀县附郭。〉

风云雷雨山川坛　在府城南宝珠门外半里。宋庆元间，郡守陈晔建，在社稷坛左。

社稷坛　在府城西通津门外一里许。宋庆元间，郡守陈晔建。

郡厉坛　在府治东北，朝天门外。

城隍庙　在府西通津门内。唐大历间迁郡创。宋崇宁间，赐额“显应。” 绍兴间，郡守陈直方、董华创前后殿。庆元间，郡守陈晔建。明洪武二年，诏封显佑伯。正德十三年，同知陈衮买民田二十亩五分，以给守者。嘉靖三年，知府邵有道修建厅堂寝室，旁为房廊。又以军园近庙不洁，以官地易之，年久日颓。崇祯八年，郡守笪继良鼎修，竖牌坊一座，以壮庙貌。

县城隍庙　在府南仁爱祠右畔。万历三十九年，县令谢天佑卜地创建，有《记》。

灵龟庙　在府治西北

曾公庙　在朝天门内北边小街。

东平王庙　在县东惠政桥左，崇祯十年春毁。白马庙　在豫备仓后。闽越王常乘白马，死后民思祀之，因名。

顺则王庙　：在府东旧通远门内城埤侧，后为镇南门。莫详姓氏、封爵刱始之由。

关圣庙　一在郡城内仓坪岭上。一在登俊坊，一在新丰坊。

五通庙　在县东崇善坊。宋绍兴间，刱郡守周

晋书额。成化间，给事周旋开大庙前路，为神出游，中竖“给事坊。”

灵显庙　一在朱紫坊。崇祯间，邑举人胡祖熹捐地十丈，开廓庙前，树屏壮观。一在郎星坊。东岳行宫　在县东南。政和间刱。淳祐间，羽流林宗锡刱。太一楼、钟楼、东平王宫两廊，明弘治九年，知府吴文度修。

助威盘瑞二王庙　在县南驻札寨。相传，汉末人御敌死节城下，时有显应，因庙祀之。后以息火功，封“助威王” 、“盘瑞王。” 宋元丰间刱。弘治七年，知府吴文度重修，刱饮福亭于庙前。

三将庙　在县南鄞河坊南廨寺前，旧扁“感应都衙三将庙。”

仁威庙　：在城内“三元阁” 下。

“七圣庙　祀井神” ，处处有之。

东平王庙　在霹雳岩前。

三圣庙　在城东北

药王庙　即“佑圣堂。” 康熙十八年重建。

马王庙　在东教场内。康熙间，城守三营重建。平田庙　在县东。

湘洪庙　在县东上保乡，唐敕建。

龙龟庙　在县东南一百八十里。

徐公祠　在济川桥前，为郡守徐中行建。青史万年祠　在徐祠左，郡丞陈善行建。谢公祠　在邑城隍庙左。

丘公去浮粮祠　在城西罗汉寺前，万历三十五年建。

宁化县

社稷坛　在邑治西隅三里。洪武六年建。风云雷雨山川坛　在城南二里许。洪武初立。邑厉坛　在邑北一里许。旧圆照庵故址。里社坛　各乡村皆立。

“乡厉坛　” 乡中多有。

芒神　附祀于土地神祠。

军牙六纛　，藏主于《兵器库》。

城隍庙　旧在城南，洪武二年迁城内东隅。土地祠　在县治大门内之左。

东岳庙　在治西南五里。

五通庙　一在北门，一在东门外。

关帝庙　一在上进贤坊，万历十六年建。一在龙门庵左，万历三十二年建，后寇毁之。

毘沙门天王庙　在县上东门外，永乐间重建。连山庙　在黄龙冈，离城五里，即广济桥之上。“普惠庙　” 在邑南伍家山，宋宝佑间重建。天妃庙　在邑南塔下街。

白马庙　在北城翠华山之侧。

白水庙　在龙上里

李公庙　一在下沙，一在武昌。

伊公庙　在永丰里上伊村。

大忠祠　即显应庙。今在永福坊者曰“城西庙” ，亦曰“通圣。” 在进贤坊者曰“显应庙” ，亦曰“崇兴。” 旧为草仓祠，在邑治西南三里许。

招捕祠　旧在正南门，宝祐间毁，开庆间重建，元复毁，明洪武十六年重建。

唐知郡祠　旧在县南山川坛内。正德二年，知县何鉴以郡同知唐淳有筑城功，耑祠祀之。表忠祠　去邑治五里。万历乙未，宪副王建中省方至邑，命改祀于邑治西门佑圣堂。

仁爱祠　在邑治东龙门坊。

德政祠　“在龙水坊。”

“三教先生祠　” 在东门外，邻龙门庵。

上杭县

社稷坛　在县城西通驷门外。元在县治南。明洪武九年，知县刘亨徙建今所。永乐十四年水圮，知县沈新、县丞梁衡重建。

风云雷雨山川坛　在通驷门外南畔。元时附祭于社稷坛。明洪武九年，创建今所。永乐十四年水圮，知县沈新等重建。

邑厉坛　在城北迎恩门外。

城隍庙　在县治东。旧在县西，宋嘉定十六年移建今所。“洪武二年修，后圮。天顺二年重建。嘉靖二十二年又修，又圮。万历三年重建。”

皇清康熙二十三年，后殿圮县令蒋廷铨重修。

关圣庙　在迎恩门内西畔。明成化二年，千户所军士建。嘉靖初毁，末年邑人重建。又旧庙一在县北贞字铺。

大忠庙　在县东北兴文坊，祀唐张中丞。旧有“东平王祠” ，在东岳宫左廊。嘉靖二年毁，知县伍笾重建于城外北山。万历二十一年，知县邓良佐迁建今所，即布政分司旧址。

岳王庙　在县治南，旧祀南门城楼上。

石固庙　今为圣济庙，在西城外二十馀步，东向。宋时在长汀县南。洪武二年，知县夏煜祷而有应，遂立庙于天王寺右。正统末，寇毁。景泰三年，邑民关怀安等重建。嘉靖二年毁诸淫祠，庙亦毁。末年邑人复建今所。

灵显庙　在县西小街阳明门内。宋嘉定间，知县事赵彦挺建。明洪武二十九年，知县秦斌重修。每岁之九月二十八日，设会于此，以集远商。正统末，毁于寇。景泰初，邑民周俊华等重募建。嘉靖二年毁。二十年，邑民复建。

皇清康熙二十二年，邑民拓基地更深之，增建前堂。

及门楼

太子宫　今为“仁圣帝宫” ，在镇东街之东。旧在潭头渡，明嘉靖三十年，改建今所。

皇清顺治年间，两著《灵应》，邑民更复建祀。一在城内。

北门街一在东竺寺之右。

褒忠祠　在县东北察院行台前。“祠明御史伍骥、署都指挥丁泉。初，耆民孔文昌等塑二像，祀于南门城楼。成化八年，同知程熙建，祀今所。十年，知县萧宏奏闻，赐额，岁命官致祭。弘治三年，经历周琛拓射圃之馀，益以民地，重建南向，仍捐倡置田，供香火。嘉靖十九年，知县伍笾重修。万历四十二年，毁于火。知县李自” 华重倡建之，立“聚星公馆” 于其左。今岁祀奉裁

武略将军祠　在镇东街之北，祀邑义勇赖思智。明正德九年，巡按胡文静奏请敕赠建祠。义勇祠　在城东北布政分司后，祀勇士张璧秀。明嘉靖三十七年，巡道王时槐建。

怀德祠　在城北旧学址，祀王文成公。明嘉靖三十七年建。崇祯三年，知县陈正中重修。王公祠　在怀德祠前。明嘉靖三十八年，为巡道王时槐建。

忠勇祠　在城北旧学址之右，祀百户赖荣华。明嘉靖三十六年，王时槐奏请敕赠，建祠。“三宪祠　” 在兴文坊。明万历二十五年，为署巡道徐纬、巡道王建中金节建。

漳南道功德祠　在布政分司右。万历三十六年，巡道程朝京檄署县同知区日振营建，祀历任分巡道之有功德者十五人。祠前置店房二十楹，每岁入租供春、秋二祭。

朱公祠　在通驷门内。明天启七年，为巡道朱大典建。有田赡僧，供香火。

吴公祠　在布政分司左。明崇祯元年，为知县吴南灏建。有田赡僧，供香火。

熊公祠　在察院行台右，明崇祯三年，为巡抚熊文灿建。

义烈祠　：在冈背街。明崇祯四年，知县陈正中为阵亡把总赖思养建。

赖百户祠　在北门街。明崇祯五年，知县陈正中为阵亡百总赖其勋建。

顾公祠　在县治东街。明崇祯六年，为巡道顾元镜建，邑绅士置田供祀。

陈公祠　在熊公祠前。明崇祯七年，为知县陈正中建，邑生郭鸿等捐置店房一楹，收租供祀。冯公祠　在天王寺右。崇祯十二年，为巡道冯之图建。

卢公祠　在通驷门外，崇祯十三年，为知县卢跃龙建。

四公祠　俱在通驷门外。一为知县倪应眷，一为知县李自华，一为署县同知熊茂松，俱明万历末建。一为署县推官寇从化，天启中建。后皆毁于寇。今改卢公祠为“清忠祠” ，并祀云。

周方伯祠　在大街康巷口。

皇清顺治八年，为署分巡道布政使周亮工建。

王公祠　：在县东门外镇东街。顺治十四年，为镇总王之纲建。

刘公祠　在周方伯祠西。顺治十七年，为分巡道刘三章建。

孟公祠　在学东。康熙元年为知府孟熊臣建。申公祠　在县城隍庙左。康熙二年为巡道申伟抱建。

封公祠　在县东南。康熙二年为知县封珂建。董公祠　在县东门外潭头。康熙三年为总兵董大用建。

武平县

风云雷雨山川坛　在县治南门外秀峰亭右。